**Michel Joseph Martelly**, nado o 12 de febreiro de 1961 en Port-au-Prince, máis coñecido como ***Sweet Micky***, é un músico e político haitiano.

Traxectoria
-----------

### Carreira musical

Fillo dun capataz dunha industria petrolífera, Martelly aprendeu a tocar o piano de maneira autodidacta. Despois de tentar estudar Medicina sen éxito, comezou a estudar Ciencias, pero deixou a universidade sen rematar a carreira, e alistouse na Academia Militar de Haití, de onde tivo que liscar logo de deixar embarazada a filla dun xeneral. Emigrou aos Estados Unidos logo de casar cunha cidadá dese país, e seis meses despois regresou a Haití divorciado, en 1986. Volveu emigrar aos Estados Unidos cunha moza, coa que tivo o seu primeiro fillo en Miami, pero aos poucos meses regresa a Port-au-Prince, onde comeza a tocar os teclados en locais nocturnos.

Foi un dos primeiros en tocar kompa, un estilo de música de baile caribeño, cantado en crioulo haitiano. Nesas é cando lanza a súa banda, Sweet Micky, e comeza a labrar unha sona como performer, dando concertos provocadores e empregando letras satíricas inzadas de comentarios sociopolíticos. En 1988 gravou o seu primeiro álbum en solitario, *Ooo La La*, que foi un grande éxito, e ao ano seguinte *Konpas Foret des Pins*. Dende entón Martelly gravou catorce álbums, ata que anunciou a súa retirada en 2006. Porén, en 2008 regresaba aos escenarios.

#### Discografía

| Título | Data | Discográfica |
| --- | --- | --- |
| *Woule Woule* | 1989 |  |
|
| *Anba Rad La* | 1990 |  |
|
| *The Sweetest* | 1992 |  |
|
| *Men Koze-A* | 1993 |  |
|
| *I Don't Care* | 1994 |  |
|
| *Pa Manyen* | 1995 |  |
|
| *Tout Ce Mately* | 1996 |  |
|
| *Aloufa* | 1997 |  |
|
| *100.000 Volts* | 1998 |  |
|
| *Dènye Okazyon* | 1999 |  |
| '*SiSiSi* | 2001 |  |
| *Totot* | 2003 |  |
| *GNB* | 2005 |  |
|
| *Bandi Legal* | 2008 |  |
|

### Política

Situado á dereita do espectro político, ten vencellos cos partidarios do golpe de estado de 1991, que derrubou o presidente Jean-Bertrand Aristide De feito, o club que rexentaba era o centro de actividade nocturna de boa parte dos militares golpistas.

En xullo de 2010 anunciou a súa candidatura ás eleccións lexislativas e presidenciais de Haití pola formación Repons Peyizan. Despois de quedar terceiro por unha presada de votos (co 21.84%), pasou á segunda rolda logo de que o segundo clasificado, Jude Célestin tivera que retirarse logo de acusacións de fraude masiva. Na segunda volta enfrontouse a Mirlande Manigat o 20 de marzo de 2011, e resultou elixido presidente de Haití por unha ampla diferenza.

O 8 de febreiro de 2016, deixou o cargo, sen que aínda houbera sucesor despois de que, debido á tensión social, houbera que suspender a segunda volta das eleccións presidenciais.

Notas
-----

1. ↑  Balmaseda, Liz. The Sweet Life of Michel Martelly. *Palm Beach Post*. 12 de xuño de 2007. Consultado o 3 de febreiro de 2011.
2. ↑  Wadner, Pierre. "Michel Martelly, Stealth Duvalierist" Arquivado 09 de xuño de 2015 en Archive-It *The Dominion*. 16 décembre 2010.
3. ↑  Ackerman, Elise. "His Music Rules in Haiti: Sweet Micky's provocative music moves Haitians with an infectious beat and political overtones". *Miami New Times*. 29 mai 1997.
4. ↑  Haiti: Michel Martelly 'defeats' Mirlande Manigat, *BBC News, 5/4/2011.*
5. ↑

Véxase tamén
------------

### Ligazóns externas

* Facebook de Michel Martelly

|  |  |
| --- | --- |
| Control de autoridades | 
* Wd: Q57512
* WorldCat
* VIAF: 232908544
* BNF: 140024636
* Discogs: 1769045
* EBID: ID
* Europeana: ID
* FAST: 1927206
* GND: 135318696
* LCCN: no2012054271
* MusicBrainz: ID
* Munzinger: 00000028658
* Songkick: 210277
* SUDOC: 165286385

 |